Cele gemaan om permanente Opod-hoof aan te stel | Maroela Media
Die waarnemende hoof, Victor Senna, is al 232 dae lank in die amp, het DA-LP en woordvoerder oor polisiesake, Andrew Whitfield, gesê. "Dit is ook al 81 dae sedert die minister aan die parlement gesê het dat dié noodsaaklike instansie teen September vanjaar 'n permanente hoof sal hê. Vandag is die laaste dag van September en die instansie het nog steeds nie 'n permanente hoof nie."
Whitfield het gesê Opod kan nie sy mandaat vervul om korrupsie in die Suid-Afrikaanse Polisiediens te bestry sonder sterk leierskap nie. "Slegs 894 uit 6 153 sake is gedurende April – September 2018 afgehandel, aldus die Opod-halfjaarverslag. Dit is slegs 14,5% van al die sake wat by hulle aangemeld word."
Hy het bygevoeg Opod het steeds 'n gebrek aan kapasiteit en hulpbronne. "Die huidige personeelkorps van 2 519 lede en die groot agterstand in sake ondermyn sy vermoë om 'n doeltreffende waghond te wees om ons polisie aanspreeklik te hou en verhinder pogings om 'n eerlike en professionele polisiediens te verseker."
Die DA versoek opnuut 'n toegewyde, onafhanklike en beslissende leier vir Opod. "Suid-Afrikaners verdien 'n eerlike en professionele polisiediens."
Hoe stupid is dit 2500 lede om die wetstoepassers te polisieer oor hulle geen dissipline en leierskap het nie,ek gaan dit weer sê gee ons n onafhanklike tuisland waar ons onsself kan regeer sodat ons ontslae is van hierdie tipe onbevoegde narre.
Belaglik klomp narre nie een minister vat hul pos ernstig op nie. Datums word net uit geskuif tot almal vergeet kyk maar dieselfde met die e tol dit moes einde Augustus afgehandel wees maar nog steeds niks gebeur. Hoekom? Want hulle het nie die vermoee om probleme op te los nie hulle kan dit wel veroorsaak.
Nou kan ek sien hoekom die sap swak is
Wagters om wagters op te pas . O pot vol winter .
Hulle't nie die kognetiewe vermoë om iets aan die minister-met-sy-hoed voor te skryf nie. Die hoofnar sit met 'n total onbevoegde polisiemag wat 'n skrikbewind teen ons blankes voer! As die dom minister tog maar kon aandag gee aan bv. Anton van Tonder van Cullinan se saak waar hy hierdie hopelose SAPS hom, eerder as die sand-diewe kon toesluit…..
Ons sien elke dag die magmisbruik, die hoë range sonder kwalifikasies, dronk lede aan diens, die diefstal van die SAPS se geldkoffers, maar meneer dink hy is die "man of the match!!" Hoe gouer hulle van hom ontslae raak, hoe beter!!